**Likumprojekta „Grozījumi Pasta likumā”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Pasta likumā” (turpmāk – likumprojekts) paredz noteikt regulējumu attiecībā uz abonēto preses izdevumu piegādes un ar to saistītajiem pakalpojumiem (turpmāk – abonētās preses pakalpojumi) apmaksu piemērošanai no 2022. gada 1. janvāra un attiecīgi mainīt spēkā esošo universālā pasta pakalpojuma (turpmāk - UPP) tīro izmaksu kompensācijas mehānismu. Likumprojekts stājas spēkā - 2021. gada 1. oktobrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020. gada 17. jūlija rīkojums Nr. 397 “Par konceptuālo ziņojumu “Abonētās preses izdevumu piegādes nodrošināšanas un drukāto mediju atbalsta pilnveides iespējas”” (turpmāk – Rīkojums Nr. 397) 1. un 2. punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1)Saskaņā ar Pasta likuma 27. panta pirmo daļu UPP sastāvā ietilpst arī abonētās preses pakalpojumi, taču atbilstoši Pasta likuma pārejas noteikumu 21. punktam līdz 2021. gada 31. decembrim būs spēkā regulējums, kas nosaka īpašu kārtību attiecībā uz abonētās preses pakalpojumiem un šī pakalpojuma rezultātā radīto zaudējumu kompensēšanas mehānismu, neattiecinot uz šo pakalpojumu UPP saistības.Abonētās preses pakalpojumus līdz 2021. gada 31. decembrim nodrošina UPP sniedzējs, kuram noteiktas UPP saistības līdz 2021. gada 31. decembrim. No valsts budžeta pilnā apmērā kompensē zaudējumus, ko veido starpība starp abonētās preses pakalpojumu faktiskajām izmaksām un Ministru kabineta 2013. gada 28. maija noteikumos Nr. 292 “Noteikumi par abonēto preses izdevumu piegādes pakalpojumu cenām” (turpmāk - Noteikumi Nr.292) noteiktajām cenām, saskaņā ar kurām preses izdevumu izdevēji maksā UPP sniedzējam par abonētās preses pakalpojumiem, un kuras ir zemākas par šo pakalpojumu pašizmaksu.Ministru kabinets ar Rīkojumu Nr.397 atbalstīja konceptuālajā ziņojumā “Abonētās preses izdevumu piegādes nodrošināšanas un drukāto mediju atbalsta pilnveides iespējas” (turpmāk - konceptuālais ziņojums) ietverto risinājuma 1. variantu, ar kuru tiek pilnveidota līdzšinējā kārtība un nodrošināta paredzamība drukātajiem medijiem, kas ir būtisks elements mediju daudzveidībai un ilgtspējai, un kas paredz, ka Sabiedrisko pakalpojumu regulēšanas komisija (turpmāk – Regulators), rīkojot konkursu UPP sniedzēja izvēlei, attiecinot to arī uz abonētās preses pakalpojumiem kā UPP sastāvdaļu, un attiecīgi apstiprināt šī pakalpojuma tarifu.Konceptuālā ziņojuma risinājuma 1. variants paredz pilnveidot esošo regulējumu, paredzot šādu modeli:- Regulators konkursa kārtībā izvēlas UPP sniedzēju, kas tostarp nodrošinās arī abonētās preses pakalpojumus;- Regulators konkursa uzvarētājam apstiprina abonētās preses pakalpojumu tarifus, kas aprēķināti saskaņā ar Regulatora noteikto metodiku un balstās uz pakalpojuma sniegšanas izmaksām (t.i. tarifs sedz pakalpojuma pašizmaksu);- atteikties no Noteikumos Nr. 292 noteiktajām fiksētajām cenām un ar speciālu regulējumu noteikt preses izdevēju maksājuma proporciju no Regulatora apstiprinātā tarifa, kādu tiem būs jāmaksā UPP sniedzējam; - tarifa atlikušo daļu UPP sniedzējam apmaksās no valsts budžeta.Saskaņā ar konceptuālajā ziņojumā sniegto analīzi minētā proporcija būtu nosakāma tāda, kas paredzētu 30% no Regulatora apstiprinātā tarifa kā preses izdevēja maksājumu un 70% kā valsts budžeta atbalsta maksājumu. Tāpat konceptuālajā ziņojumā norādīts, ka precīzs nepieciešamā atbalsta apmērs būs zināms katru reizi, kad UPP sniedzējs sagatavos rēķinus par sniegtajiem pakalpojumiem, kas dotu iespēju no valsts budžeta maksāt kompensāciju UPP sniedzējam par abonētās preses pakalpojumiem biežāk kā divreiz gadā salīdzinājumā ar šobrīd spēkā esošo regulējumu.Konceptuālais ziņojums un Rīkojuma Nr. 397 6. punkts paredz uzdevumu veikt jaunās atbalsta kārtības saskaņošanu ar Eiropas Komisiju saskaņā ar Līguma par Eiropas Savienības darbību 108. panta 3. punktu. Kā saskaņošanas pamats tiks izvēlēts Eiropas Komisijas 2011. gada 20. decembra lēmums (2012/21/ES) par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. Saņemts Eiropas Komisijas saskaņojums, līdz ar to Rīkojuma Nr. 397 6. punkta dotais uzdevums ir izpildīts. Pamatojoties uz Rīkojuma Nr. 397 3. punktu, veikti grozījumi Pasta likumā (spēkā no 2021. gada 1. janvāra), kas uz gadu pagarināja spēkā esošo kārtību, tostarp arī Noteikumos Nr. 292 noteikto cenu piemērošanu līdz 2021. gada 31. decembrim, lai pārejas periodā saskaņotu ar Eiropas Komisiju jaunu valsts atbalsta modeli un veiktu nepieciešamos grozījumus normatīvajos aktos.2021.gada 29.aprīlī Saeimā tika pieņemti grozījumi Pasta likumā (spēkā no 2021.gada 6.maija), kas paredz papildus nosacījumus universālā pasta pakalpojuma saistību noteikšanai likuma 27.1 pantā, tādējādi dodot Regulatoram elastību kvalitātes prasību noteikšanā abonēto preses izdevumu piegādes un ar to saistītajiem pakalpojumiem atbilstoši pakalpojuma specifikai, nepieciešamības gadījumā nosakot atšķirīgas kvalitātes prasības.Vienlaicīgi likuma pārejas noteikumu 23.punkts paredz, ka no 2022.gada 1.janvāra līdz 2026.gada 31.decembrim abonēto preses izdevumu piegādes un ar to saistītiem pakalpojumiem kvalitātes prasības tiek nodrošinātas, nepasliktinot piegādes laikus, kas noteikti līdz 2021.gada 1.janvārim starp preses izdevējiem un pasta komersantu, kuram līdz 2021.gada 31.decembrim ir noteiktas saistības sniegt universālo pasta pakalpojumu, noslēgtajos līgumos. Attiecīgi Regulators papildināja konkursa dokumentus un kvalitātes prasības noteiks lēmumā par konkursa izsludināšanu.2)Šobrīd piemērojamā abonētās preses pakalpojumu radīto zaudējumu kompensēšanas kārtība nenodrošina paredzamību un finansiālo stabilitāti UPP sniedzējam. Saskaņā ar Pasta likuma pārejas noteikumu 21. punkta 4. apakšpunktu abonētās preses pakalpojumu radītos zaudējumus kompensē divās daļās — pirmo maksājumu veic kārtējā gadā, pamatojoties uz UPP sniedzēja aprēķinu, kas balstīts uz pirmā pusgada operatīvajiem datiem, pilnā apmērā kompensējot aprēķinā norādītos zaudējumus, bet otro maksājumu veic nākamajā gadā pēc auditētā ziņojuma iesniegšanas Satiksmes ministrijai, kompensējot zaudējumu atlikušo daļu.Abonētās preses pakalpojumu radītos zaudējumus, kurus veido starpība starp abonētās preses pakalpojuma faktiskajām izmaksām un Noteikumos Nr. 292 noteikto cenu, saskaņā ar Pasta likumu UPP sniedzējam kompensē no valsts budžeta pilnā apmērā. Ņemot vērā, ka iepriekšējos gados kārtējā valsts budžeta likumā paredzētais līdzekļu apmērs ir bijis nepietiekošs, UPP sniedzējs kompensāciju par zaudējumiem saņēma novēloti, pat ar gada nobīdi. Kopš 2016. gada plaši tiek izmantots risinājums, ka zaudējumus UPP sniedzējam kompensēja ne no valsts budžeta, bet ar līdzekļiem no VAS “Latvijas Pasts” peļņas daļas, nemaksājot valsts budžetā dividendes. Šāds mehānisms liedz iespēju kapitālsabiedrībai attīstīties un likumā paredzētos gadījumos novirzīt dividendes citiem mērķiem.Jauna valsts atbalsta modeļa ieviešana veicinātu situācijas risināšanu, jo UPP sniedzējs saņemtu samaksu par sniegtajiem pakalpojumiem savlaicīgi.Saskaņā ar konceptuālajā ziņojumā ietvertajiem aprēķiniem, kas balstās uz 2019. gada datiem (minimālās algas apmērs 430 *euro*), un pieņēmumiem par preses vienību apjomiem un vienas preses vienības piegādes izmaksu 2021. gadā un turpmākajos gados, tika prognozēts, ka 2021. gada zaudējumi sastādīs 5 750 000 *euro* (kas jākompensē pēc spēkā esošā kompensācijas mehānisma) un valsts budžetā 2022. gadam un 2023.gadam paredzēti līdzekļi 5 750 000 *euro* plus PVN 1 207 500 *euro* apmērā jaunā valsts atbalsta modeļa īstenošanai, kas paredz rēķinu, ko izrakstīs UPP sniedzējs sākot ar 2022.gadu, apmaksu. Saskaņā ar likumu “Par valsts budžetu 2021. gadam” ar 2021. gada 1. janvāri valstī tika noteikts minimālās algas apmērs 500 *euro*. Tādējādi, ņemot vērā, ka UPP sniedzējam ievērojamu daļu izmaksu veido darba spēku izmaksas, ir jāapzinās, ka pie preses izdevumu skaita apjoma krituma un darba spēka izmaksu strauja pieauguma konceptuālajā ziņojumā aprēķinātais nepieciešamo valsts līdzekļu apjoms varētu būt nepietiekams, ja Reglatora apstiprinātie tarifi nesegs UPP (kas ietvers arī abonēto presi) sniegšanas pašizmaksu. Līdz ar to 2021. gadā un turpmāk, ja Regulators apstiprinās tīrās izmaksas, tās saskaņā ar spēkā esošo regulējumu būtu jākompensē no Pasta likumā paredzētā UPP tīro izmaksu kompensācijas fonda līdzekļiem (turpmāk — kompensācijas fonds), jo abonētās preses pakalpojumi, sākot ar 2022. gadu, ir UPP sastāvdaļa pilnā apmērā. Taču ir jāatzīmē, ka esošajos tirgus apstākļos kompensācijas fonda darbība praksē nav efektīva. Par nepieciešamību pārskatīt kompensācijas fonda lietderīgumu liecina vairāki faktori.Pasta likuma 31.1 un 31.2 pants nosaka UPP saistību izpildes tīro izmaksu kompensācijas kārtību, paredzot, ka tīrās izmaksas kompensē no kompensācijas fonda līdzekļiem, kurus veido pasta komersantu, tostarp arī UPP sniedzēja samaksātā valsts nodeva UPP saistību izpildes tīro izmaksu kompensēšanai (turpmāk — valsts nodeva) un gadskārtējā valsts budžeta likumā noteiktajā apmērā šim mērķim piešķirtie valsts budžeta līdzekļi. Ministru kabineta 2013. gada 3. decembra noteikumu Nr. 1393 “Noteikumi par universālā pasta pakalpojuma saistību izpildes tīro izmaksu kompensēšanu” (turpmāk -noteikumi Nr. 1393) 3. punkts nosaka, ka valsts nodevas apmēru, kas jāmaksā nākamajā gadā, nosaka, izsakot to procentos no pasta komersanta sniegto UPP vai UPP pielīdzināmo pakalpojumu neto apgrozījuma iepriekšējā gadā. Ministru kabinetam katru gadu līdz 31. decembrim jānosaka valsts nodevas apmērs procentos no pasta komersanta neto apgrozījuma iepriekšējā gadā, pamatojoties uz Regulatora apstiprināto tīro izmaksu apmēru.Saskaņā ar noteikumu Nr. 1393 4. punktu Regulators, pamatojoties uz informāciju, ko sniedz pasta komersanti, katru gadu iesniedz Satiksmes ministrijā informāciju par pasta komersantu sniegtajiem UPP pielīdzināmiem pakalpojumiem un UPP, norādot pasta sūtījumu skaitu un neto apgrozījumu iepriekšējā kalendāra gadā. Analizējot iesniegto informāciju, Satiksmes ministrija ir secinājusi, ka katru gadu UPP pielīdzināmos pakalpojumus sniedz ne vairāk kā 6 - 8 pasta komersanti un to UPP pielīdzināmo pakalpojumu neto apgrozījums ir vairākas reizes mazāks par UPP sniedzēja neto apgrozījumu. Līdz ar to, lai esošajos tirgus apstākļos no kompensācijas fonda kompensētu UPP saistību izpildes tīrās izmaksas, valsts nodevas apmērs šiem 6-8 pasta komersantiem ir jānosaka pārmērīgi liels. Turklāt lielāko nodevas daļu maksā pats UPP sniedzējs, tādējādi faktiski neatgūstot zaudējumu lielāko daļu. Pasta likuma regulējums lielā mērā ir balstīts uz Eiropas Parlamenta un Padomes 1997. gada 15. decembra Direktīvu 97/67/EK par kopīgiem noteikumiem Kopienas pasta pakalpojumu iekšējā tirgus attīstībai un pakalpojumu kvalitātes uzlabošanai (Turpmāk Direktīva 97/67/EK). Sākot ar 2013. gadu pasta tirgus ir liberalizēts, kas ir radījis objektīvu pamatojumu pasta pakalpojumu kvalitātes uzlabošanai. Līdz ar to UPP sniedzējs konkurences apstākļos attīsta klientiem piedāvātos pakalpojumus, aktīvi uzlabo UPP kvalitāti, aizvien vairāk balstot to uz informācijas un komunikācijas tehnoloģijām, nodrošinot sūtījumu izsekošanu, elektronisko saziņu ar pakalpojumu lietotājiem u.c. Minētie uzlabojumi attiecas arī uz UPP ietilpstošajiem pakalpojumiem, tādējādi nodrošinot tiem pievienoto vērtību. Vēršam uzmanību, ka UPP saskaņā ar Pasta likumu ir minimālais noteiktas kvalitātes pasta pakalpojumu kopums, kas pieejams visiem lietotājiem visā Latvijas Republikas teritorijā neatkarīgi no to ģeogrāfiskās atrašanās vietas, bet pasta tirgus liberalizētos apstākļos UPP sniedzējs, sniedzot pakalpojumus, tostarp UPP ietilpstošos pakalpojumus, brīvas konkurences apstākļos ir gan ieinteresēts, gan arī spiests attīstīt, jo lietotāju viens no paradumiem ir izvēlēties augstākas kvalitātes pakalpojumus. Direktīvas 97/67/EK 7.pantā noteikts, ka dalībvalsts var ieviest mehānismu, lai no valsts līdzekļiem nodrošinātu kompensāciju UPP sniedzējam, vai ieviest mehānismu, lai UPP saistību tīrās izmaksas sadalītu starp pakalpojumu sniedzējiem un/vai lietotājiem. Vienlaikus jāievēro princips, vai attiecīgo uzņēmumu sniegtos pasta pakalpojumus, ņemot vērā to raksturojumu, tostarp pievienotās vērtības elementus, kā arī paredzēto izmantošanu un cenu veidošanu, no lietotāju viedokļa var uzskatīt par tādiem, kuri pieder pie UPP, tā kā tie pietiekamā mērā ir savstarpēji aizstājami ar UPP. Balstoties uz minētajām izmaiņām pasta nozarē, lai grozītu kompensācijas fonda veidošanas principus, papildinot maksātāju loku ar eksprespasta un kurjerpasta pakalpojumu sniedzējiem, Satiksmes ministrijas tīmekļvietnē 2020. gada 19. februārī tika publicēts paziņojums par sabiedrības līdzdalības iespējām likumprojekta “Grozījumi Pasta likumā” izstrādes procesā. Taču šo ieceri kategoriski neatbalstīja pasta komersanti, kuri sniedz eksprespasta un kurjerpasta pakalpojumus, norādot, ka viņu sniegtie pasta pakalpojumi ir ar pievienoto vērtību, un tos nekādā mērā nevar pielīdzināt UPP. Ņemot vērā minēto, jautājumi par sniegto pasta pakalpojumu vērtību būtu skatāmi kontekstā ar Eiropas Savienības līmenī uzsāktajām konsultācijām par iespējamo pasta regulējošā ietvara pārskatīšanu.Tādējādi Latvijā, kur pasta tirgus ir vērtējams kā ļoti mazs, un pakalpojumu pieprasījums ir zems salīdzinājumā ar citām ES valstīm, nav pietiekami daudz uzņēmumu, lai nepieciešamības gadījumā varētu savākt līdzekļus kompensācijas fondā, turklāt, saskaņā ar Pasta likuma regulējumu, lielākais maksātājs (kam būtu jāmaksā kompensācijas fondā ap 90% no nepieciešamās summas) būtu pats UPP sniedzējs - VAS “Latvijas Pasts”.Izveidojot kompensācijas mehānismu, valsts nodevas apmērs, kas bija jāmaksā 2014. gadā, tika noteikts 9.23%, kā rezultātā tika iekasēti līdzekļi 5863.57 *euro* apmērā. Taču jāatzīmē, ka tika patērēti lieli administratīvie resursi un darba laiks, turklāt valsts nodevas piedziņai tika iesaistīts tiesu izpildītājs, vienā gadījumā bez panākumiem, jo uzņēmums izbeidza savu saimniecisko darbību. Jāvērš uzmanība, ka esošā kārtība ir pārmērīgs administratīvais slogs tiem komersantiem, kuriem jāmaksā valsts nodeva no gada neto apgrozījuma, jo var radīt nopietnu risku šo uzņēmēju maksātspējai. Minētais ir arī nopietns risks, ka fondā valsts nodevas līdzekļus nepieciešamajā apmērā un termiņā nav iespējams iegūt, jo no citiem pasta komersantiem kopā iemaksātā summa ir paredzama nesamērāmi mazāka pret nepieciešamo, lai izmaksātu UPP sniedzējam UPP saistību izpildes tīro izmaksu kompensāciju.Turpmākajos gados (sākot ar 2015.gadu) valsts nodevas apmērs ar noteikumiem Nr. 1393 tika noteikts nulle procentu (katru gadu), jo netika apstiprinātas tīrās izmaksas.Regulators Satiksmes ministrijai adresētajā 2020. gada 26. oktobra vēstulē Nr.1-2.30/2881 vērsa uzmanību, ka UPP nodrošināšanā problēmjautājums ir UPP saistību izpildes tīro izmaksu kompensēšana. To pasta komersantu skaits, kam jāmaksā valsts nodeva, ir neliels, tai pat laikā, salīdzinot pēc pielīdzināmo pasta pakalpojumu apgrozījuma, otrajam lielākajam pasta komersantam, kuram jāmaksā noteiktā valsts nodeva, ir piecas reizes mazāks apgrozījums nekā VAS “Latvijas Pasts”. Proti, iedarbinot UPP kompensācijas fondu, tas būtu milzīgs slogs tiem pasta komersantiem, kuri nodrošina UPP pielīdzināmos pasta pakalpojumus. Regulatora ieskatā būtu jāvērtē iespēja UPP saistību izpildes tīrās izmaksas kompensēt tikai no valsts budžeta.Finanšu ministrija 2021. gada 5. janvāra vēstulē Nr. 4.1-37/28/42 sniedza atzinumu Satiksmes ministrijai par 2020.gada 17.decembrī izsludināto noteikumu projektu “Grozījums Ministru kabineta 2013. gada 3. decembra noteikumos Nr.1393 “Noteikumi par universālā pasta pakalpojuma saistību izpildes tīro izmaksu kompensēšanu”” (VSS-1098), izsakot būtisku iebildumu attiecībā uz valsts nodevas, kas būtu jāmaksā pasta komersantiem kompensācijas fondā, un kura jau sešus gadus tiek noteikta nulle procentu apmērā, neatbilstību valsts nodevas jēgai un būtībai. Finanšu ministrija norādīja, ka saskaņā ar likumu “Par nodokļiem un nodevām” 1. panta 2. punktu valsts nodeva ir obligāts maksājums valsts budžetā vai šajā likumā noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām. Tas nozīmē, ka valsts nodevai kā obligātam maksājumam ir jābūt ar vērtību (likmi), kura skaitliskā vērtība ir lielāka kā nulle. Tādējādi Finanšu ministrijas ieskatā apstāklis, ka septiņu gadu garumā faktiski netika/netiek iekasēta valsts nodeva UPP saistību izpildes tīro izmaksu kompensēšanai, nepārprotami liecina, ka ir kritiski vērtējama šādas nodevas lietderība un nepieciešamība, kā arī kritiski vērtējams tīro izmaksu kompensācijas mehānisms, un atsauce uz Pasta likumā noteikto UPP tīro izmaksu kompensēšanas mehānismu nav pietiekams arguments valsts nodevas faktiskai nepieciešamībai un tās lietderībai. Tāpat atzīmējams ne mazāk svarīgs faktors, kurš norāda uz esošā kompensācijas mehānisma neefektivitāti. Saskaņā ar direktīvu 97/67/EK un Pasta likuma regulējumu UPP kompensācijas iemaksas valsts nodevas veidā jāveic tikai tiem pasta pakalpojuma sniedzējiem, kuru sniegtos pakalpojumus no lietotāju viedokļa var uzskatīt par tādiem, kuri pieder pie UPP, tā kā tie pietiekamā mērā ir savstarpēji aizstājami ar UPP. Saskaņā ar Regulatora publiski pieejamiem datiem no 74 reģistrētiem pasta komersantiem tikai divi pasta komersanti, tostarp, viens no tiem ir pats UPP sniedzējs, nodrošina abonētās preses pakalpojumus. Tādējādi vienīgais nozīmīgākais maksātājs kompensācijas fondā būs UPP sniedzējs (otra pasta komersanta neto apgrozījums ir ļoti mazs salīdzinājumā ar VAS “Latvijas Pasts” neto apgrozījumu, balstoties uz kuru būtu jāveic iemaksas kompensācijas fondā.Minētais liecina, ka līdzekļu nepietiekamības dēļ no kompensācijas fonda nebūs iespējams kompensēt radušās tīrās izmaksas, kas rada riskus UPP sniedzēja finansiālai stabilitātei, jo pēc būtības notiks tikai naudas plūsma, kad UPP sniedzējs pats maksās kompensācijas fondā savus līdzekļus kā valsts nodevu, lai tos saņemtu atpakaļ kā kompensāciju, kas vērtējama kā pseido-kompensācija, jo pēc būtības UPP saistību izpildes tīrās izmaksas paliek nekompensētas. Tādējādi UPP sniedzējam radīsies nekompensētie zaudējumi, kas ir pretrunā ar konceptuālajā ziņojumā paredzēto pilnīgu zaudējumu kompensāciju. Minētais ir pamatojums nepieciešamībai pārskatīt UPP kompensācijas mehānisma darbības principus, kas Latvijas tirgus apstākļos nespēj nodrošināt pietiekamas iemaksas valsts nodevas veidā. Kā vēl vienu būtisku faktoru var norādīt, ka problēmas jautājumā par UPP saistību izpildes tīro izmaksu finansēšanas mehānisma piemērošanu vērojamas ne tikai Latvijas, bet arī Eiropas Savienības līmenī. Par to liecina *WIK Consult* pētījumā “Lietotāju vajadzības pasta nozarē un tiesiskā regulējuma novērtējums”[[1]](#footnote-1), kas 2021.gadā veikts Eiropas Komisijas uzdevumā direktīvas 97/67/ES vērtēšanas ietvaros, sniegtā rekomendācija Nr.6.7., ka jādod priekšroka valsts finansējumam UPP saistību izpildes tīro izmaksu kompensēšanai, un būtu jāatceļ iespēja izveidot kompensācijas fondus.Pārņemot Eiropas Parlamenta un Padomes 2008. gada 20. februāra Direktīvas 2008/6/EK, ar ko Direktīvu 97/67/EK groza attiecībā uz Kopienas pasta pakalpojumu iekšējā tirgus pilnīgu izveidi (turpmāk Direktīva 2008/6/EK) prasības par UPP saistību izpildes tīro izmaksu kompensācijas iespējamību, veidojot kompensācijas fondu, saskaņā ar grozījumiem Pasta likumā, kas stājušies spēkā 2013.gada 24.aprīlī, Pasta likums tika papildināts ar 27.3 pantu par UPP pielīdzināmiem pakalpojumiem, lai varētu noteikt to pasta komersantu loku, kuriem jāmaksā valsts nodeva UPP kompensācijas fondā. Pamatojoties uz Pasta likuma 31.1 panta otro daļu, 31.2 panta pirmo un ceturto daļu, tika izdoti noteikumi Nr.1393. Šo noteikumu 3.punktā noteikts kompensācijas fondā maksājamās valsts nodevas apmēra noteikšanas princips: valsts nodevas apmēru, kas jāmaksā nākamajā gadā, nosaka katru gadu līdz kārtējā gada 31.decembrim, izsakot to procentos no pasta komersanta sniegto universālo pasta pakalpojumu vai universālajam pasta pakalpojumam pielīdzināmo pakalpojumu neto apgrozījuma iepriekšējā gadā. Pamatojoties uz Regulatora iesniegto informāciju par pasta komersantu sniegtajiem UPP pielīdzināmiem pakalpojumiem un UPP, reizi gadā šie noteikumi tiek grozīti, nosakot nākamajā gadā maksājamās valsts nodevas apmēru.Ņemot vērā, ka ar likumprojektu tiek mainīts spēkā esošais UPP saistību izpildes tīro izmaksu kompensācijas mehānisms, izslēdzot valsts nodevu UPP saistību izpildes tīro izmaksu kompensēšanai, tad attiecīgi tiek izslēgtas normas par UPP pielīdzināmajiem pakalpojumiem, kas bija nepieciešams, lai identificētu tos pasta komersantus, kuriem būtu noteikts pienākums maksāt valsts nodevu UPP saistību izpildes tīro izmaksu kompensēšanai.Pēc esošā UPP saistību izpildes tīro izmaksu kompensācijas fonda atcelšanas turpmāk pastāvēs divi valsts atbalsta modeļi, kas savā starpā nepārklāsies:- pirmais modelis balstās uz faktiskajiem preses izdevumu apjomiem un tarifiem: regulārie maksājumi no valsts budžeta par abonētās preses pakalpojumiem saskaņā ar rēķinos norādīto summu, kas aprēķināta, ņemot vērā faktiski piegādāto abonēto preses izdevumu apjomus, Regulatora apstiprinātos tarifus un ievērojot noteikto procentuālo apmēru, kas saskaņots ar Eiropas Komisiju; - otrais modelis tiek iedarbināts pēc UPP sniedzēja gada darbības rezultātiem, un tas balstās uz UPP visu ieņēmumu un izdevumu salīdzināšanas saskaņā ar Regulatora noteikto metodiku, un paredz UPP tīro izmaksu kompensēšanu, ja UPP saistību izpilde ir radījusi zaudējumus un Regulators tos apstiprina kā kompensējamās tīrās izmaksas.Lai sistēmiski un vispusīgi risinātu iepriekšminētos problēmjautājumus: īstenotu Konceptuālā ziņojuma risinājuma 1.variantu un risinātu problēmu, ka UPP kompensācijas fonda darbība Latvijas tirgus apstākļos ir neiespējama, tika izstrādāts likumprojekts “Grozījumi Pasta likumā”, kas paredz veikt šādus grozījumus Pasta likumā (turpmāk -Likums):1.pants Ievērojot UPP sniegšanas svarīgumu pakalpojumu nodrošināšanai visā valsts teritorijā, nodrošinot vienlīdzības attieksmi un UPP pieejamību visiem UPP lietotājiem neatkarīgi no to ģeogrāfiskas atrašanās vietas, kā arī drukāto mediju nozīmību informatīvās telpas daudzveidībai un valsts drošībai, piemērojot regulējumu par valsts atbalstu kompensācijām, UPP sniedzējam veicot maksājumus no valsts budžeta, Likuma 1.panta 37.punktā esošā UPP definīcija tiek papildināta ar norādi, ka UPP ir pakalpojums ar vispārēju tautsaimniecisku nozīmi. 2.pants un 5.pantsIevērojot, ka tiek mainīts UPP tīro izmaksu kompensēšanas mehānisms, Likuma 13.panta pirmajā daļā tiek izslēgts pienākums pasta komersantiem maksāt valsts nodevu UPP kompensācijas fondā.5. pants paredz vienlaikus izslēgt Likuma 27.3 pantu, kas apraksta UPP pielīdzināmos pakalpojumus, tādējādi definējot tos pasta komersantus, kuriem bija noteikts pienākums maksāt valsts nodevu.3. pants:Lai nodrošinātu papildu iespējas UPP sniegšanas izmaksu mazināšanai, Likuma 27.pants papildināts ar trešo daļu, nosakot UPP sniedzēja tiesības izmantot valsts pārvaldē pieejamos IKT koplietošanas risinājumus, valsts informācijas sistēmu savietotāju, kā arī izmantot oficiālo elektronisko adresi saziņai ar iedzīvotājiem un uzņēmējiem. 4. pants:Likuma 27.1 panta pirmā daļa papildināta ar nosacījumu lēmumā par UPP saistību noteikšanu uzskaitīt atsevišķi UPP sarakstā esošos pakalpojumus, lai būtu skaidri noteikts pienākums sniegt abonētās preses pakalpojumus. 6.pantsLikuma 30. pants par UPP tīro izmaksu noteikšanu tiek izteikts jaunā redakcijā, nosakot UPP tīro izmaksu aprēķināšanas un apstiprināšanas noteikumus, papildinot esošo regulējumu ar nosacījumiem, pie kuru izpildes Regulators apstiprina tīrās izmaksas. Daļa prasību tiek pārcelta no Likuma spēkā esošā 31.panta un 31.2 panta, tādējādi UPP tīro izmaksu noteikšanai tiek nodrošināta loģiska darbību secība vienā pantā (30.pantā).7. pants un 8.pants:7.pantā Likuma 31. pants par UPP tīro izmaksu kompensēšanas nosacījumiem tiek izteikts jaunā redakcijā, paredzot atteikties no neefektīva un nedarbspējīga UPP saistību izpildes tīro izmaksu kompensācijas mehānisma un nosakot deleģējumu Ministru kabinetam izdod noteikumus par tīro izmaksu kompensāciju no valsts budžeta.Vienlaikus, ievērojot, ka UPP noteikts ka pakalpojums ar vispārēju tautsaimniecisku nozīmi, pants papildināts ar norādi, ka tīrās izmaksas kompensē no valsts budžeta, ievērojot nosacījumus valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.Attiecīgi ar likumprojekta 8. pantu tiek izslēgts Likuma 31.1 un 31.2 pants par UPP kompensācijas fonda darbības nodrošināšanu.9. pants:Likuma 35. panta ceturtā daļa par pasta pakalpojumu apmaksu tiek papildināta ar norādi uz izņēmumu, kas attiecībā uz abonētās preses pakalpojumu apmaksu tiks noteikts jaunajā 35.1 pantā.10.pants:Likums tiek papildināts ar jaunu 35.1 pantu par abonētās preses pakalpojumu apmaksu, nosakot nosacījumus, kas atšķiras no vispārējiem UPP apmaksas nosacījumiem:- maksa par pakalpojumiem sadalīta divās daļās, vienu no kurām maksā preses izdevējs, un otro daļu maksā no valsts budžeta līdzekļiem, ievērojot Ministru kabineta noteikto procentuālo apmēru. Tā kā maksājums par vienu un to pašu pakalpojumu tiek sadalīts starp diviem maksātājiem, likumprojekts paredz jaunu terminu - “dalītais maksājums”;  - preses izdevējiem termiņš maksājumiem paredzēts ne retāk kā vienu reizi mēnesī;- termiņš maksājumiem no valsts budžeta paredzēts ne retāk kā vienu reizi ceturksnī;- Ministru kabinetam noteikts deleģējums noteikt dalītā maksājuma procentuālo apmēru no Regulatora apstiprinātā tarifa par abonētās preses pakalpojumiem un noteikt kārtību, kādā UPP sniedzējam no valsts budžeta izmaksā dalītā maksājuma valsts maksājuma daļu.Pantā iekļauta norāde, ka dalītā maksājuma valsts daļu maksā no valsts budžeta, ievērojot nosacījumus valsts atbalstam attiecībā uz kompensāciju par sabiedriskajiem pakalpojumiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.Tiesību normu spēkā stāšanās laiks11. pants:Likuma pārejas noteikumi tiek papildināti ar 24., 25., 26. un 27.punktu, nosakot, ka:- līdz 2021.gada 1. oktobrim jāizdod Ministru kabineta noteikumi par abonētās preses pakalpojumu dalītā maksājuma procentuālo apmēru un kārtību, kādā tiek maksāta dalītā maksājuma valsts daļa, kā arī līdz 2021.gada 31.decembrim jāizdod Ministru kabineta noteikumi par UPP saistību izpildes tīro izmaksu kompensāciju. Lai pārietu uz jaunu modeli attiecībā uz abonētās preses pakalpojumu apmaksu un UPP tīro izmaksu kompensēšanu, nepieciešams no 2022.gada 1.janvāra nodrošināt tādu iekšējās grāmatvedības atsevišķu izmaksu uzskaiti, lai ievērotu likumā noteiktos kritērijus un pieņemtajos Ministru kabineta noteikumos noteiktos nosacījumus kompensācijas saņemšanai no valsts budžeta;- līdz 2022.gada 1.aprīlim Regulatoram jāizdod UPP saistību izpildes tīro izmaksu aprēķināšanas un noteikšanas metodika.- grozījumi Likumā attiecībā uz tā papildināšanu ar normām par abonētās preses pakalpojumu apmaksu un par UPP saistību izpildes tīro izmaksu kompensācijas nosacījumiem stājas spēkā 2022. gada 1. janvārī, ņemot vērā, ka UPP saistības VAS “Latvijas Pasts” noteiktas līdz 2021.gada 31.decembrim un to izpildes tīro izmaksu kompensācija, kā arī abonētās preses pakalpojumu radīto zaudējumu kompensācija jāveic saskaņā ar esošo regulējumu, bet jauns modelis tiks piemērots no 2022.gada 1.janvāra.Likumprojekta spēkā stāšanās laiks – noteikts 2021. gada 1. oktobrī, lai nodrošinātu konkursā par UPP sniedzēja noteikšanu uzvarētajam pietiekami lielu laiku, lai šis pasta komersants sagatavotos UPP sniegšanai no 2022. gada 1. janvāra.Jaunu regulējumu vēlams pieņemt 2021.gadā pirms abonēšanas kampaņas uzsākšanas, kas parasti sākās augustā-septembrī, kas ir būtisks priekšnosacījums līgumu slēgšanai ar preses izdevējiem par abonētās preses pakalpojumiem no 2022. gada 1. janvāra.Satiksmes ministrija ir saņēmusi Kultūras ministrijas, kas ir līdzatbildīgā institūcija par likumprojekta virzību, 2021.gada 28. maija vēstuli Nr. 5.1-1/916, kurā Kultūras ministrija uzsver, ka abonētās preses piegādes jautājumā ir nepieciešams rast tiesisko noteiktību līdz abonēšanas kampaņu sākumam, t.i. š.g. augustam vai vēlākais septembra sākumam. Ievērojot minēto likumprojekts papildināts ar Ministru kabineta protokollēmuma projektu, kas paredz lūgt Saeimu atzīt likumprojektu par steidzamu.Ministru kabineta protokollēmuma projekts ietver arī uzdevumu Satiksmes ministrijai sagatavot informatīvo ziņojumu par priekšlikumiem grozījumu izdarīšanai Pasta likumā attiecībā uz citu valstu izraudzīto pasta operatoru darbību Latvijas Republikas teritorijā atbilstoši Pasaules Pasta savienības pieņemtajiem lēmumiem un Eiropas Komisijas secinājumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Regulators, Kultūras ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | UPP sniedzējs, preses izdevēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Konkurences padome ir paudusi viedokli, ka tās ieskatā abonēto preses izdevumu piegādes pakalpojuma iekļaušana universālā pasta pakalpojumā var radīt risku šī pakalpojuma sniegšanas iespējai citiem komersantiem, tādēļ būtu apsverama iespēja valsts atbalstu sniegt arī ārpus universālā pasta pakalpojuma, piemēram, AC “Kurzemes Vārds” kā reģionālajam abonēto preses izdevumu piegādes pakalpojumu sniedzējam, kas vienlaikus ir reģionālās preses izdevējs. Ievērojot, ka Rīkojums Nr. 397, kura izpildei ir izstrādāts likumprojekts, neparedz šādu konceptuāli jaunu pieeju, bet paredz uzdevumu Kultūras ministrijai sadarbībā ar Satiksmes ministriju valsts atbalsta veida maiņas izstrādāšanu un saskaņošanu ar Eiropas Komisiju līdz 2020. gada 31.decembrim, secināms, ka valsts atbalsta mehānisms Rīkojuma Nr.397 ietvarā attiecināms tikai uz universālā pasta pakalpojuma sniegšanu visā Latvijas teritorijā piemērojot vienādus Regulatora apstiprinātos tarifus iedzīvotājiem neatkarīgi no dzīves vietas. Tādējādi Konkurences padomes ieskatā jautājums par valsts atbalsta piemērošanu abonētās preses piegādei reģionālajā griezumā skatāms atsevišķi no regulējošā ietvara universālā pasta pakalpojuma nodrošināšanai. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 9 502 428 | 0 | 9 832 500 | 0 | 6 957 500 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 9 502 428 | 0 | 9 832 500 | 0 | 6 957 500 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 9 502 428 | 0 | 9 832 500 |  | 6 957 500 | 0 | 0 |
| 2.1. valsts pamatbudžets | 9 502 428 | 0 | 9 832 500 |  | 6 957 500 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 |  |  |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X |  | X | 0 | 0 |
| 5.1. valsts pamatbudžets | 0 |  |  | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Šobrīd valsts budžeta līdzekļi 2021. un 2022. gadam ir paredzēti ievērojot divu atbalsta modeļu piemērošanu. 1) 2021. gadā un 2022. gadā paredzēti līdzekļi, lai kompensētu zaudējumus atbilstoši spēkā esošajam regulējumam Pasta likuma pārejas noteikumu 21. punktā – par abonētās preses pakalpojumu sniegšanu 2021. gadā par Ministru kabineta noteiktajām cenām.Konceptuālajā ziņojumā tika prognozēts, ka 2021. gadā, turpinot līdzšinējā atbalsta sniegšanu abonētās preses pakalpojumiem, zaudējumu apmērs vienam gadam būs 5 750 000 *euro*. Attiecīgi 2022. gadā nepieciešami finanšu līdzekļi kompensācijai 2 875 000 *euro* apmērā (par zaudējumiem 2021. gada II pusgadā).2) 2022. gadā vienlaicīgi spēkā stāsies jauns valsts atbalsta modelis, kas paredz preses izdevēju un valsts budžeta maksājumus noteiktajā proporcijā no Regulatora apstiprinātā tarifa. Tādēļ 2022. gadā papildus tiek aprēķināts arī finansējums 5 750 000 *euro* apmērā un PVN 1 207 500 *euro* apmērā jaunā valsts atbalsta modeļa īstenošanai.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Likumprojekta īstenošana tiks nodrošināta Satiksmes ministrijai gadskārtējā valsts budžeta likumā noteiktajā apmērā šim mērķim piešķirto valsts budžeta līdzekļu ietvaros.Saskaņā ar VAS “Latvijas Pasts” prognozēm, UPP tīrās izmaksas nebūs ar zaudējumiem, un attiecīgi tīro izmaksu kompensācijas mehānisma, kas paredz segt visu summu no valsts budžeta, ieviešana neradīs ietekmi uz valsts budžetu, un tuvāko trīs gadu laikā valsts budžeta līdzekļi šim mērķim nav paredzēti. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Likumprojekts paredz deleģējumu Ministru kabinetam izstrādāt noteikumus:1) par abonētās preses pakalpojumu apmaksu, nosakot abonētās preses pakalpojumu dalītā maksājuma procentuālo apmēru no Regulatora apstiprinātā tarifa un kārtību, kādā UPP sniedzējam no valsts budžeta izmaksā dalītā maksājuma valsts maksājuma daļu.Noteikumus nepieciešams pieņemt, lai īstenotu konceptuālajā ziņojuma risinājuma 1.variantā minētos principus, vienlaikus ievērojot tiesību aktu hierarhiju regulējuma noteikšanā - likums nosaka galvenos principus, Ministru kabinets nosaka detalizētas prasības likumā noteikto prasību piemērošanai. 2) Ievērojot, ka Pasta likuma 31. pants par UPP tīro izmaksu kompensēšanas nosacījumiem tiks izteikts jaunā redakcijā, un tiks izslēgts likuma 31.**1** un 31.**2** pants, paredzot atteikties no neefektīva un nedarbspējīga UPP tīro izmaksu kompensācijas mehānisma, tiek noteikts deleģējums Ministru kabinetam izdod noteikumus par tīro izmaksu kompensāciju no valsts budžeta.Šie noteikumi aizstās šobrīd spēkā esošos Ministru kabineta 2013. gada 3. decembra noteikumus Nr. 1393 “Noteikumi par universālā pasta pakalpojuma saistību izpildes tīro izmaksu kompensēšanu”, kas zaudēs spēku ar likuma 31.**2** panta izslēgšanu.3) Līdz 2022. gada 1. aprīlim Regulatoram būs jāizdod UPP saistību tīro izmaksu aprēķināšanas un noteikšanas metodika, ņemot vērā, ka Pasta likuma 30. pants, kurā Regulatoram šobrīd noteikts pienākums izdot minēto metodiku, tiks izteikts jaunā redakcijā. Pēc attiecīgās metodikas pieņemšanas spēku zaudēs ar Regulatora padomes 2013. gada 11. oktobra lēmumu Nr.1/29 apstiprinātā Universālā pasta pakalpojuma saistību izpildes tīro izmaksu aprēķināšanas un noteikšanas metodika. |
| 2. | Atbildīgā institūcija | Satiksmes ministrija ir atbildīgā institūcija (un Kultūras ministrija ir līdzatbildīgā institūcija) par Ministru kabineta noteikumu izstrādi. Regulators ir atbildīgs par UPP saistību tīro izmaksu aprēķināšanas un noteikšanas metodikas izstrādi. |
| 3. | Cita informācija |  Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2008. gada 20. Februāra Direktīva 2008/6/EK, ar ko Direktīvu 97/67/EK groza attiecībā uz Kopienas pasta pakalpojumu iekšējā tirgus pilnīgu izveidi (publicēta “Eiropas Savienības Oficiālajā Vēstnesī” L 52, 27.02.2008). (turpmāk -Direktīva 2008/6/EK)Eiropas Parlamenta un Padomes 1997. gada 15. decembra Direktīva 97/67/EK par kopīgiem noteikumiem Kopienas pasta pakalpojumu iekšējā tirgus attīstībai un pakalpojumu kvalitātes uzlabošanai (publicēta “Eiropas Savienības Oficiālajā Vēstnesī” L 15, 21.01.2008). (turpmāk -Direktīva 97/67/EK)Komisijas 2011. gada 20. decembra lēmums par Līguma par Eiropas Savienības darbību 106. panta 2. Punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (publicēta “Eiropas Savienības Oficiālajā Vēstnesī” L7, 11.1.2012). (turpmāk -Komisijas lēmums)Latvijai kā Eiropas Savienības dalībniecei saistošās Direktīvas 97/67/EK un Direktīvas 2008/6/EK obligātas prasības ir pilnībā pārņemtas Pasta likumā un ar SPRK lēmumiem pieņemtajos noteikumos: * Sabiedrisko pakalpojumu regulēšanas komisijas padomes 2019.gada 7.marta lēmums Nr.1/4 “Vispārējās atļaujas noteikumi pasta nozarē”;
* Sabiedrisko pakalpojumu regulēšanas komisijas padomes 2016.gada 15.decembra lēmums Nr. 1/31 “Noteikumi par pasta komersantu reģistrēšanu”;
* Sabiedrisko pakalpojumu regulēšanas komisijas padomes 2013.gada 11.oktobra lēmums Nr. 1/29 “Universālā pasta pakalpojuma saistību izpildes tīro izmaksu aprēķināšanas un noteikšanas metodika”;

Par direktīvas pārņemšanu noteiktā kārtībā ir paziņots Eiropas Komisijai. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula**Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Eiropas Parlamenta un Padomes 2008. gada 20. Februāra Direktīva 2008/6/EK, ar ko Direktīvu 97/67/EK groza attiecībā uz Kopienas pasta pakalpojumu iekšējā tirgus pilnīgu izveidi (publicēta “Eiropas Savienības Oficiālajā Vēstnesī” L 52, 27.02.2008). Eiropas Parlamenta un Padomes 1997. gada 15. decembra Direktīva 97/67/EK par kopīgiem noteikumiem Kopienas pasta pakalpojumu iekšējā tirgus attīstībai un pakalpojumu kvalitātes uzlabošanai (publicēta “Eiropas Savienības Oficiālajā Vēstnesī” L 15, 21.01.2008). Komisijas 2011. gada 20. decembra lēmums par Līguma par Eiropas Savienības darbību 106. panta 2. Punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (publicēta “Eiropas Savienības Oficiālajā Vēstnesī” L7, 11.1.2012).  |
|   |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgajā ES tiesību akta vienība pārņemta vai ieviesta. | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2008/6/EK 1.panta 8.punktā ietvertais Direktīvas 97/67/EK 7.panta 3. punkta (a) apakšpunkts Komisijas lēmuma 4.panta f) apakšpunkts | Pasta likuma 31., 31.1 pants un 31.2 pants.Likumprojekta 1., 7. un 8.pants. | ES tiesību akta norma tika ieviesta Pasta likuma pilnībā (31., 31.1 pants un 31.2 pants), atbilstoši 1.panta 8.punktam (piemērojot Direktīvas 97/67/EK 7.panta 3. punkta (a) un (b) apakšpunktu), kaut arī tās prasības nav obligātas pārņemšanai. Pasta likumā paredzēts kompensācijas fonds UPP saistību izpildes tīro izmaksu kompensēšanai, ja tīrās izmaksas saistītas ar zaudējumiem. Fondā iemaksas jāveic pasta komersantiem, kā arī paredzēta iespēja maksājumiem no valsts budžeta.  | Likumprojekts stingrākas prasības neparedz, tikai precizē Pasta likumā noteiktos UPP saistību izpildes tīro izmaksu kompensēšanas avotus, mainot tos saskaņā ar Direktīvas 2008/6/EK 1.panta 8.punktā noteikto (piemērojot tikai Direktīvas 97/67/EK 7.panta 3. punkta (a) apakšpunktu). |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Direktīva 2008/6/EK paredz dalībvalstīm izvēles iespējas, nenosakot strikti atsevišķu jautājumu risināšanas veidu, bet nosakot nosacījumus pamatprasību izpildei. Direktīvas 2008/6/EK 1.panta 8.punkts izteica jaunā redakcijā Direktīvas 97/67/EK 7.pantu, tā 3.punktā nosakot, ka, ja dalībvalsts konstatē, ka šajā direktīvā paredzētās UPP saistības ir saistītas ar tīrajām izmaksām, kuras aprēķina, ņemot vērā I pielikumu, un ir negodīgs finansiālais slogs, UPP sniedzējam(-iem), tā var ieviest:a) mehānismu, lai no valsts līdzekļiem nodrošinātu kompensāciju attiecīgajam(-iem) uzņēmumam(-iem);b) mehānismu, lai UPP saistību tīrās izmaksas sadalītu starp pakalpojumu sniedzējiem un/vai lietotājiem.Taču direktīva nenosaka pienākumu obligāti piemērot kādu no finansēšanas mehānismiem.Pārņemot Direktīvas 2008/6/EK 1.panta 8.punktu, Pasta likumā tika noteikts finansēšanas mehānisms, kas paredz finansējumu no diviem avotiem – pasta komersantu iemaksām un valsts budžeta līdzekļiem. Pasta likuma 31.1 pantā un 31.2 pantā ir noteikts, ka UPP saistību izpildes tīrās izmaksas kompensē no UPP kompensācijas fonda līdzekļiem, kurus veido pasta komersantu samaksātā valsts nodeva UPP saistību izpildes tīro izmaksu kompensēšanai un gadskārtējā valsts budžeta likumā noteiktajā apmērā šim mērķim piešķirtie valsts budžeta līdzekļi. Ņemot vērā, ka pasta pakalpojumu tirgū strauji attīstās konkurence, par galveno finansējumu tika izvēlēts kompensācijas fonda izveides mehānisms, paredzot, ka tajā varēs veikt iemaksas visi pasta komersanti, kas sniedz UPP pielīdzināmos pakalpojumus.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu (attiecībā uz monetāro politiku) projektiem | Direktīvas 2008/6/EK 1. panta 8. punktā ir uzskaitīti iespējamie UPP nodrošināšanas finansēšanas mehānismi, kurus dalībvalsts var piemērot, ja uzskata to par nepieciešamo, bet dalībvalstīm nav uzlikts pienākums sniegt Eiropas Komisijai atsevišķu paziņojumu par piemēroto finansēšanas mehānismu.Likumprojekts neievieš Direktīvu 2008/6/EK, bet tikai precizē UPP saistību izpildes tīro izmaksu kompensēšanas avotus, izslēdzot mehānismu ar pasta komersantu iemaksām kompensācijas fondā, atstājot tikai kompensācijas no valsts budžeta līdzekļiem.Ņemot vērā, ka likumprojektā noteiktās normas nodrošina atbilstību Eiropas Komisijas 2011. gada 20. decembra lēmumā 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk - lēmums Nr. 2021/21/ES) noteiktajiem kritērijiem, šāds valsts atbalsts ir saderīgs ar iekšējo tirgu un ir atbrīvots no Līguma par Eiropas Savienības darbību 108.panta 3.punktā paredzētās paziņošanas prasības. |
| Cita informācija | Likumprojekts paredz, ka UPP ir pakalpojums ar vispārēju tautsaimniecisku nozīmi, par kura sniegšanas kompensācijai piemēro ar iekšējā tirgus nosacījumiem saderīgu valsts atbalstu.Likumprojektā paredzētās normas atbilst lēmumā Nr. 2021/21/ES noteiktajiem kritērijiem, lai kompensācijas no valsts budžeta līdzekļiem atzītu par iekšējā tirgus nosacījumiem saderīgu valsts atbalstu:1. kompensācija nepārsniedz gada summu 15 miljonus *euro*, ko apliecina aprēķini likumprojekta ietekmes novērtējumā; 2. periods, kurā uzņēmumam uzticēts sniegt pakalpojumu ar vispārēju tautsaimniecisku nozīmi nepārsniedz desmit gadus, jo Pasta likums nosaka, ka UPP sniedzēju Regulators konkursa kārtībā nosaka uz 5 gadiem;3. pilnvarojumu UPP sniegšanai nosaka ar vairākiem aktiem, kuros noteikti pienākumi sniegt UPP, metodikas tarifu un tīro izmaksu aprēķināšanai, noteiktas prasības un kārtība, kādā pārbauda tīro izmaksu aprēķinus un izmaksā kompensācijas, iekļaujot pilnvarojuma aktā lēmumā Nr. 2021/21/ES paredzēto informāciju.Pasta likumā noteikts uzdevums Regulatoram rīkot konkursu universālā pasta pakalpojuma sniedzēja izvēlei un konkursa uzvarētājam noteikt universālā pasta pakalpojuma saistības. Saskaņā ar likumu “Par sabiedrisko pakalpojumu regulatoriem” Regulators patstāvīgi pilda tam ar likumu nodotās funkcijas un savas kompetences ietvaros patstāvīgi pieņem lēmumus un izdod administratīvos aktus, kas ir saistoši konkrētiem sabiedrisko pakalpojumu sniedzējiem.Atbilstība lēmumā Nr.2021/21/ES minētajām prasībām:Regulators, rīkojot konkursu UPP sniedzēja izvēlei (viens konkurss uz visu UPP ietverto pakalpojumu kopu), pēc būtības izvēlēsies arī abonētās preses piegādes pakalpojuma (kā pakalpojuma ar vispārēju tautsaimniecisku nozīmi, uz kuru būs attiecināms dalītā maksājuma regulējums) sniedzēju. Attiecīgi Regulators būs tā institūcija, kas uzliks arī pienākumu sniegt abonētās preses pakalpojumu.a) sabiedrisko pakalpojumu pienākumu saturs un ilgums; Normatīvajos aktos noteiktas šādas prasības:= pienākums UPP sniedzējam 5 gadus sniegt UPP visā Latvijas teritorijā atbilstoši Regulatora noteiktajām kvalitātes prasībām noteikts Pasta likumā;UPP saistību noteikšana:= Regulators pieņem vienu lēmumu (administratīvo aktu) par UPP saistību noteikšanu, nosakot UPP sniedzējam pienākumu sniegt UPP sarakstā ietvertos pakalpojumus, uzskaitot tos atsevišķi:1) tādu iekšzemes un pārrobežu vēstuļu korespondences sūtījumu (tajā skaitā ierakstītu un apdrošinātu) savākšana, šķirošana, pārvadāšana un piegāde, kuru svars nepārsniedz divus kilogramus;2) tādu iekšzemes un pārrobežu pasta paku (tajā skaitā apdrošinātu) savākšana, šķirošana, pārvadāšana un piegāde, kuru svars nepārsniedz 10 kilogramus;3) tādu pārrobežu pasta paku (tajā skaitā apdrošinātu) piegāde, kuras saņem no citām Eiropas Savienības valstīm un kuru svars nepārsniedz 20 kilogramus;4) abonēto preses izdevumu savākšana, šķirošana, pārvadāšana un piegāde, kā arī nosaka saistību izpildes termiņu - 5 gadi;= Regulators lēmumā par UPP saistību noteikšanu nosaka vismaz šādus nosacījumus attiecībā uz kvalitāti:1) kvalitātes prasības attiecībā uz pasta sūtījumu savākšanu, šķirošanu, pārvadāšanu un piegādi (biežumu, ātrumu, regularitāti);2) kvalitātes prasības attiecībā uz pasta pakalpojumu sniegšanas vietu un vēstuļu kastīšu izvietojumu un skaitu;21) kvalitātes prasības abonēto preses izdevumu piegādes pakalpojumiem atbilstoši pakalpojuma specifikai, nepieciešamības gadījumā nosakot atšķirīgas kvalitātes prasības;3) prasību nodrošināt visiem pasta pakalpojumu lietotājiem iespēju izmantot universālā pasta pakalpojuma sarakstā ietilpstošos pasta pakalpojumus par vienotu tarifu visā Latvijas Republikas teritorijā;4) prasību sniegt universālo pasta pakalpojumu ekonomiski izdevīgākajā veidā.b) norādīts uzņēmums un vajadzības gadījumā attiecīgā teritorijaNormatīvajos aktos noteiktas šādas prasības:Prasība nodrošināt UPP visā Latvijas teritorijā noteikta Pasta likumā;= Regulatora lēmumā tiks noteikts konkursa uzvarētāja nosaukums un darbības zona - visa Latvijas teritorija, c) jebkādu to ekskluzīvo vai īpašo tiesību būtība, kuras uzņēmumam piešķīrusi piešķīrējiestāde; Normatīvajos aktos noteiktas šādas prasības:= Pasta likumā nosaukti visi UPP elementi, proti, vēstuļu korespondences sūtījumi svarā līdz 2kg (tostarp ierakstīti un apdrošināti), iekšzemes pakas svarā līdz 10 kg (tostarp ierakstītas un apdrošinātas), ienākošo pārrobežu paku līdz 20 kg piegāde, abonētās preses izdevumi;UPP saistību noteikšana:= Regulators lēmumā par UPP saistību noteikšanu uzskaita visus UPP ietvertos elementus.d) kompensācijas mehānisma apraksts un aprēķināšanas, kontroles un pārskatīšanas parametri;Normatīvajos aktos noteiktas šādas prasības:= kompensācijas regulējums noteikts Pasta likumā, Ministru kabineta noteikumos un Regulatora noteikumos, paredzot divus secīgus kompensācijas mehānismus: regulārie dalītie maksājumi par abonētās preses pakalpojumiem atbilstoši noteiktajiem tarifiem un vienreizējā UPP saistību izpildes tīro izmaksu kompensācija pēc gada pārskata apstiprināšanas atbilstoši Regulatora apstiprinātajam apmēram;= piemērojot jaunu drukāto mediju atbalsta modeli, atbilstoši konceptuālajā ziņojumā risinājuma 1.variantam, UPP sniedzējam abonētās preses pakalpojumi tiks apmaksāti atbilstoši Regulatora apstiprinātajiem tarifiem. Saskaņā ar konceptuālajā ziņojumā minēto, plānots, ka 30% no summas maksās preses izdevēji un 70% no summas maksās no valsts budžeta līdzekļiem. Tā kā apmaksa tiks veikta par reāliem pakalpojumiem (rēķini tiks izrakstīti pēc fakta), no valsts budžeta netiks maksāts vairāk, nekā nepieciešams.= UPP saistību izpildes tīro izmaksu aprēķināšanas prasības norādītas Regulatora metodikās, kas nosaka izmaksu un ieņēmumu attiecināšanas principus (Regulatora padomes 13.08.2018. lēmums Nr.1/18 par UPP tarifu aprēķināšanas metodiku; Regulatora padomes 03.12.2015 lēmums Nr.1/22 par UPP saistību izpildes tīro izmaksu aprēķināšanu un noteikšanu);= likumā “Par sabiedrisko pakalpojumu regulatoriem” noteiktas prasības attiecībā uz iespējamo tarifu pārskatīšanu, nosakot, ka Regulators izvērtē iesniegto tarifu projektu un tarifu aprēķinā tarifus veidojošo izmaksu pamatojumu; Ja mainās tarifus ietekmējošie faktori, piemēram, rentabilitāte, Regulators var ierosināt tarifu pārskatīšanu un pieprasīt, lai sabiedrisko pakalpojumu sniedzējs noteiktā termiņā iesniedz tarifu projektu kopā ar tarifus veidojošo izmaksu pamatojumu;e) pasākumi, lai novērstu un atgūtu jebkādu pārmērīgu kompensāciju; Normatīvajos aktos noteiktas šādas prasības:= prasības veikt atsevišķu iekšējās grāmatvedības uzskaiti noteiktas Pasta likumā un Regulatora metodikās;= Regulatora metodikās noteiktas UPP tarifu un tīro izmaksu aprēķināšanas prasības; = Pasta likumā noteikts, ka UPP saistību izpildes tīrās izmaksas veido starpība starp izdevumiem un ieņēmumiem, kas rodas pasta komersantam, kam Regulators nosaka UPP saistības sniegt UPP ekonomiski izdevīgākajā veidā, un tā paša komersanta izmaksām, ja nav noteiktas UPP saistības;= Pasta likumā noteikts, ka UPP sniedzējs, nodrošina, ka UPP saistību izpildes tīro izmaksu aprēķinu pārbauda zvērināts revidents un Regulators izvērtē aprēķina atbilstību metodikās noteiktajam; = Regulators apstiprina tīro izmaksu apmēru, ievērojot, ka kompensācija nepārsniedz summu, kas nepieciešama, lai segtu visas izmaksas vai daļu no izmaksām, kas rodas, pildot UPP saistības, ņemot vērā attiecīgus ieņēmumus un saprātīgu peļņu (ar Regulatora padomes 20.08.2020. lēmumu Nr. 108 ir noteikta kapitāla atdeves likme UPP tarifu projekta aprēķināšanai);= Pasta likumā noteikts, kādas izmaksas nekompensē (tostarp aprēķinā ņem vērā papildu ieguvumu un no valsts budžeta jau saņemto kompensāciju, tīro izmaksu daļu, kas radusies tarifu atlaižu vai īpašo tarifu piemērošanas dēļ);= kompensācijai nepieciešamos finanšu līdzekļus Satiksmes ministrija izmaksās saskaņā ar kārtību, kuru noteiks Ministru kabineta noteikumos;= UPP saistību izpildes tīrās izmaksas kompensēs Regulatora apstiprinātajā apmērā, tādējādi, izpildoties visiem kritērijiem, paredzētais UPP tīro izmaksu kompensēšanas mehānisms no valsts budžeta līdzekļiem neradīs pārkompensācijas riskus, jo visu aprēķinu pārbaude tiks veikta pirms UPP saistību izpildes tīro izmaksu kompensācijas izmaksāšanas.f) atsauce uz šo lēmumu= tā kā normatīvajos aktos neietver atsauces uz Eiropas Savienības institūciju lēmumiem, kas nav direktīvas vai regulas, atsauce tiks ietverta Regulatora izdotajos noteikumos vai lēmumos. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei** |
| Attiecīgā starptautiskā tiesību akta vai starptautiskas institūcijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar. |
|   |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par likumprojektu tā izstrādes stadijā. |
| 2. | Sabiedrības līdzdalība projekta izstrādē | Par likumprojekta izstrādi tika informēti sabiedrības pārstāvji, ievietojot paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2021. gada 1. februārīhttps://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti |
| 3. | Sabiedrības līdzdalības rezultāti | Iebildumi vai priekšlikumi nav saņemti. |
| 4. | Cita informācija | Jaunais drukāto mediju valsts atbalsta modelis saskaņots ar Eiropas Komisiju.Pēc likumprojekta izsludināšanas Satiksmes ministrija ir saņēmusi Pasta komersantu biedrības, Latvijas Loģistikas asociācijas un Latvijas Aviācijas asociācijas vēstules ar priekšlikumiem papildināt likumprojektu ar jautājumiem par pārrobežu pasta sūtījumu apstrādes vietām. Šie ir konceptuāli risināmi jautājumi, kas paredz būtiskus grozījumus, grozot deleģējumu Ministru kabinetam un papildinot Regulatora pienākumus ar jaunām funkcijām. Priekšlikumi neattiecas uz likumprojekta mērķi un tvērumu, tādējādi jautājumi, kas nav saistīti ar universālā pasta pakalpojuma saistību izpildes (tostarp abonētas preses piegādi) nodrošināšanu, netiek iekļauti likumprojektā. Jautājums tiks skatīts atsevišķi no minētā likumprojekta, kā to paredz likumprojektam pievienotais Ministru kabineta sēdes protokollēmuma projekts.Satiksmes ministrija ir saņēmusi Kultūras ministrijas, kas ir līdzatbildīgā institūcija par likumprojekta virzību, 2021. gada 28. maija vēstuli Nr. 5.1-1/916, ar kuru Kultūras ministrija pauž bažas par atsevišķu organizāciju centieniem panākt, ka likumprojektā tiek iekļautas normas, kurām nav saistības ar abonēto preses izdevumu piegādes jautājumiem, kuri paredz fundamentālu politisku izšķiršanos un tiem ir nepieciešama padziļināta izvērtēšana. Kultūras ministrija uzsver, ka diskusijas par jautājumiem, kuri kavē likumprojekta virzību un kuriem nav saistības ar abonēto preses izdevumu piegādes jautājumiem, ir jāskata atsevišķi no minētā likumprojekta.Ievērojot minēto, likumprojektam pievienotais Ministru kabineta sēdes protokollēmuma projekts paredz lūgt Saeimu atzīt likumprojekta virzību par steidzamu. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Kultūras ministrija, Regulators. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Satiksmes ministrijas, Kultūras ministrijas un Regulatora funkcijas un uzdevumi netiek paplašināti vai sašaurināti.Likumprojekta īstenošana tiks veikta esošo cilvēkresursu ietvaros. Jaunu institūciju izveide, esošu institūciju likvidācija vai reorganizācija netiek plānota. |
| 3. | Cita informācija | Nav. |

Iesniedzējs:

Satiksmes ministrs T.Linkaits

Vīza: Valsts sekretārs I.Stepanova

1. https://op.europa.eu/en/publication-detail/-/publication/339db611-eb31-11ea-b3c6-01aa75ed71a1/language-en/format-PDF/source-193430876 [↑](#footnote-ref-1)